
PËR DHËNIE DEKORATE

[bookmark: _Hlk215839161][bookmark: _Hlk215838978]Në mbështetje të nenit 92, germa “ç”, nenit 93 të Kushtetutës; nenit 6, pika 1, të ligjit nr. 93/2022, “Për dekoratat në Republikën e Shqipërisë”, me propozim të Kryeministrit,

DEKRETOJ:

Neni 1

Dhënien e dekoratës “Kalorës i Urdhrit të Skënderbeut” zotit Lorik Agim Cana

“Në vlerësim të trashëgimisë së dalluar në sportin e futbollit, në arenat kombëtare e ndërkombëtare, ku ka spikatur për nga talenti i rrallë, aftësitë udhëheqëse në skuadër dhe cilësitë më të shkëlqyera profesionale prej kapiteni, si dhe për kontributin e veçantë të çmuar që jep prej vitesh përmes angazhimit të tij në të mirë të shoqërisë dhe vlerave shqiptare”.

Neni 2
Ky dekret hyn në fuqi menjëherë.

PRESIDENT I REPUBLIKËS SË SHQIPËRISË
Bajram Begaj

